1521 йылда Фердинанд Чехия һәм Венгрия короле Людовик II апаһы Анна Ягелонскаяға өйләнә. Людовик II үҙ сиратында Фердинандтың апаһы Марияға өйләнгән була. 1521 йылда ул Карлдан ҡартатаһы , Максимилиан I мираҫының өлөшө сифатында биш Австрия герцоглығын (Түбәнге Австрияны , Алғы Австрияны, Штирияны, Каринтияны һәм Крайнаны) ҡабул итә. Алдағы йылда Брюссель килешеүенә ярашлы Карл V ҡустыһына өҫтәп Тиролде, Габсбургтар нәҫеленең һәм Карлға 1520 йылда Шваб союзы менән Вюртемберг тарафынан ҡайтарылған шваб һәм эльзас ерҙәрен бирә, әммә ошо килешеү сер булып алты йыл дауамында һаҡланыуын талап итә.